Ռոման Օհանյանի փաստաբան Ալեքսանդր Ծատինյանի ասելով` այդ հիվանդությունը ոստիկանությունում Հայկարամ Օհանյանի կենսաթոշակի գնալու հիմք կարող էր հանդիսանալ: Էրեբունի բժշկական կենտրոնի 2015թ. մարտի 5-ին տրված N 14935 էպիկրիզով Հայկարամ Օհանյանին տրվել է շագանակագեղձի քաղցկեղ ախտորոշումը: Մահվան վկայական համաձայն` Հ. Օհանյանը մահացել է թոքային այտուցից: Հուլիսի 19-ին Ռոման Օհանյանը Ոստիկանությանը դիմում է ներկայացրել հոր հուղարկավորության ծախսերի օրենքով նախատեսված 200 հազար դրամը ստանալու համար: